Държавен вестник, бр. 70, 2011 г., стр. 94

СТР.  94	
Д Ъ Р Ж А В Е Н  В Е С Т Н И К 	
БРОЙ  70
(6) Опознавателните знаци за тактическо 
маркиране се поставят:
1. на автомобилите и тракторите – върху 
десния долен ъгъл на предното стъкло;
2. на мотоциклетите – отпред на носа на 
коша или на калника;
3. на верижните бронирани машини, ве­
рижните специални и колесните бронирани 
машини – в средата, от двете страни на ку­
полата, а на тези без купола – в средата, от 
двете страни на корпуса.
Чл. 25. Специално маркиране се извършва:
1. на ППС, участващи в мисии и операции 
и превозващи опасни товари;
2. на ППС от служба „Военна полиция“ 
и пътно-комендантските формирования от 
Българската армия.
Чл. 26. (1) Когато се налага и от съобра­
жения за сигурност маркировката (включи­
телно номера за регистрация), може да бъде 
прикрита и/или премахната.
(2) На ППС от въоръжените сили на Ре­
публика България, изпълняващи специфични 
задачи и/или задачи в режимните военни 
формирования, се поставят табели с регис­
трационен номер за оперативни нужди.
Г л а в а  ч е т в ъ р т а
ОТЧЕТ НА ППС ОТ ВЪОРЪЖЕНИТЕ 
СИЛИ НА РЕПУБЛИКА БЪЛГАРИЯ
Чл. 27. (1) Регистрираните ППС се завеждат 
на отчет в електронен или хартиен документ 
от структурите за счетоводен отчет на финан­
совите и материалните ресурси.
(2) За заведените на отчет ППС структурите 
по ал. 1 водят следната информация:
1. тип, марка и/или модел;
2. регистрационен номер;
3. номер на шаси (корпус), заводски номер;
4. номер на двигател;
5. година на производство;
6. цена на придобиване;
7. източник на придобиване;
8. наименование, номер и дата на документа 
за придобиване и на кого е зачислено.
(3) За заведените на отчет ППС освен 
информацията по ал. 2 се водят и допълни­
телни данни – относно комплектността, вида 
на специалното оборудване, движението и 
използването на конкретното ППС.
(4) Освен информацията и данните по ал. 2 
и 3 СКС води и данни за:
1. формированията, в които е било реги­
стрирано ППС – номер на свидетелството за 
регистрация;
2. брой на местата за сядане плюс мястото 
на водача;
3. собствена маса на пътното превозно 
средство;
4. допустима обща маса без и със ремарке;
5. заводски и/или фабричен номер;
6. данни за първоначалния преглед, издир­
ване и снемане от издирване;
7. информация за налаганите от съдебни, 
данъчни или митнически органи ограничения 
и тяхното отменяне.
(5) Съвместното командване на силите 
ежемесечно представя в дирекция „Логисти­
ка“ в електронен вид пълна информация за 
регистрираните ППС от въоръжените сили 
на Република България.
(6) Съвместното командване на силите 
на 6 месеца представя в служба „Военна 
полиция“ в електронен вид информация за 
регистрираните ППС от въоръжените сили 
на Република България.
Чл. 28. Информацията по отчета на ППС 
се съхранява за срок 10 години след прекра­
тяване на регистрацията. След изтичането на 
този срок документите се бракуват и унищо­
жават по ред, определен в акта, разпореждащ 
бракуването. 
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Пътните превозни средства от въоръже­
ните сили на Република България“ са: сухо­
пътни самоходни огневи средства; верижни и 
колесни влекачи; автомобили с общо и специ­
ално назначение; всички колесни и верижни 
базови машини, на които е монтирана бойна 
и спомагателна техника на видовете войски; 
мотоциклети, трактори, ремаркета и полу­
ремаркета с общо и специално назначение; 
самоходните машини.
2. „Регистрация“ е административно раз­
решение за ППС да участва в движението 
по пътищата. Тя включва идентификация на 
ППС, издаване на регистрационен номер и 
свидетелство за регистрация.
3. „Идентификация“ представлява следните 
действия:
а) сверяване данните на идентификацион­
ните номера от документите за придобиване 
с тези върху ППС;
б) проверка за съответствие на всички данни 
на представеното ППС с данните, описани в 
документите за придобиване.
4. „Идентификационен номер“ е подредена 
комбинация от знаци, поставена върху ППС 
от производителя с цел идентифицирането му. 
ПРЕХОДНИ И ЗАКЛЮЧИТЕЛНИ
 РАЗПОРЕДБИ
§ 2. Наредбата се издава на основание 
чл. 140, ал. 4 от Закона за движението по 
пътищата.
§ 3. Наредбата влиза в сила три месеца 
след обнародването є в „Държавен вестник“ 
и отменя Наредба № Н-13 от 2004 г. за ре­
гистрацията и отчета на моторните превозни 
средства от поделенията на въоръжените сили, 
издадена от министъра на отбраната (обн., 
ДВ, бр. 113 от 2004 г.; изм., бр. 44 от 2005 г. 
и бр. 77 от 2008 г.).
§ 4. До 31 декември 2011 г. командирите/
началниците на формирования да приведат 
регистрацията на ППС от въоръжените сили 
на Република България в съответствие с 
изискванията на тази наредба.
За министър: В. Радев